ნიკოლოზ ბარათაშვილი

ნიკოლოზ (ტატო) მელიტონიშ სქი ბარათაშვილი (დ. 4 ქირსეთუთა, 1817; ქართი - ღ. 21 გჷმათუთა, 1845; განჯა, აზერბაიჯანი) — ქორთუ პოეტი.

 ბიოგრაფია 
დებადჷ გოღარიბაფილი არისტოკრატიშ, იმპერატორიშ ართგური მოხელეშ ფანიას. ნანა - ეფემია, გრიგოლ ორბელიანიშ დო  მოთა რდჷ. ნიკოლოზ გურაფულენდჷ ქართიშ გიმნაზიას (1827-1835). ბარათაშვილიშ მაგურაფალი რდჷ სოლომონ დოდაშვილი. გიმნაზიაშ თებაშ უკული ტყურათ ნატრენდჷ რუსეთშა ულას ოგურაფუშა. თე გეგმაქ ქინუოლჷ უღვენობაშ გეშა. ნიკოლოზის ოკოდჷ არმიაშა ულა, მარა ქულა რდჷ დო თექ ხოლო ნატრებათ ქჷდასქჷდჷ. უღვენობაშ გეშა, ნიკოლოზი აძვილებური რდჷ, კანცელარიაშ მორანწკე მოხელეშ სამუშას გეჯერებედჷკონ. გაჭირებას ქიგიაძინჷ პიჯულ დრამაქ ხოლო - უჸორდჷ ეკატერინე ჭავჭავაძე, მარა თე ჸოროფაქ უგულისქილიდუქ იჸუ. 

1844 წანას, ქჷდარინეს ნახჭევანიშ მაზრაშ მანჯღვერიშ მუმახვარეთ, 1845 წანას კჷნ თი პოსტის განჯას, სოდეთ ოთხი თუთაშ უკული, 27 წანაშ ხანს, მალარიათ დალახებურქ დოღურჷ. ბარათაშვილიშ გინოსვანჯაფაქ 1893 წანას, განჯაშე ქართიშა (დიდუბეშ პანთეონი) ერუანული მანიფესტაციაშ ფორმა ქიმიღჷ. 1938 წანას, პოეტი გეგნასვანჯეს მთაწმინდაშ პანთეონშა.

 აკოქიმინჯალა 
ბარათაშვილიშ აკოქიმინჯალა ქორთული რომანტიზმიშ კონკა რე. ბარათაშვილიშ არძაშე უმოსი ჩინებული ნახანდეფი რე „ბედი ქართლისა“, "შემოღამება მთაწმინდაზე“, "მერანი’’.

 რესურსეფი ინტერნეტის 

 ნიკოლოზ (ტატო) ბარათაშვილიშ ნახანდა

კატეგორია:ქორთუეფი
კატეგორია:ქორთუ პოეტეფი
კატეგორია:დუნაბადი 1817
კატეგორია:ნაღურა 1845